OzLabs/hebrew-wiki-articles huggingface dataset:
אורניתודסמוס

אורניתודסמוס (שם מדעי: Ornithodesmus) הוא סוג של דינוזאור טורף ממשפחת הדרומאוזאוריים, אשר חי באירופה בקרטיקון התחתון שלפני 125 מיליון שנה. המאובנים התגלו על האי וייט, בריטניה ותוארו ב-1887 בידי הפלאונטולוג הבריטי הארי סיילי. משמעות שמו היא: "קשור לעוף" ("ornis" - עוף, "desmos" - קשור). הוא היה מבין הדרומזאורים הבודדים שחיו בקרטיקון התחתון של אירופה.

התגלו ממנו ממצאי חוליות גב בודדות שיצרו שלדה באורך 9.6 ס"מ. הדינוזאור הגיע לאורך של 1.8 מטר והיה טורף זריז כמו הולוצירפטור. היו לו שיניים חדות ששימשו לשיסוע טרף. מאובני שיניים התגלו באותו אזור בו נמצא, אך הם השתייכו למין לא ידוע שהיה גדול כמו היוטרפטור.

==סיווג==
סיילי הגדיר את הממצאים כמאובנים של עוף קדום, עקב העצמות הקלות הדומות לאלה של עופות. בהמשך הוא סווג מחדש למין של פטרוזאור גדול שהיה בעל מאפיינים הקרובים לעופות. דבר זה חיזק את הטענה שהעופות והפטרוזאורים התפתחו מאותו אב קדמון משותף. ואולם למרות דמיונו לעוף הוא סווג למשפחה עצמאית - Ornithodesmidae.

רק ב-1993 התברר שמאובנים אלה השתייכו לתרופוד קדום קל ממדים. תחילה סברו שמדובר במין טרודון, אך בהמשך שייכו אותו למשפחת הדרומזאוריים. ממצאי הפטרוזאורים ששויכו לסוג זה הועברו לסוג איסטיודקטילוס.

==קישורים חיצוניים==

קטגוריה:דרומאוזאוריים
קטגוריה:דינוזאורים שחיו בקרטיקון תחתון באירופה
קטגוריה:הממלכה המאוחדת: מאובנים
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1887
Kylie Christmas

Kylie Christmas הוא אלבום חג המולד הראשון של הזמרת-יוצרת האוסטרלית קיילי מינוג ואלבומה השלושה עשר בכללי. האלבום יצא לאור ב-13 בנובמבר 2015, על ידי חברות התקליטים פרלופון רקורדס והאחים וורנר, אשר הפיצו את האלבום גם בארצות הברית.

האלבום הגיע למקום ה-12 במצעד האלבומים הבריטי.

==רקע==
האלבום יצא בעקבות הרצון של מינוג לעזוב את חברת התקליטים שלה, פרלופון רקורדס. כתוצאה מתכנון לעזוב את החברה, מינוג חתמה על עסקה עם פרלופון במסגרתה תוציא לאור את אלבום אחד נוסף לפני עזיבתה ולאחר מכן תעזוב לחברת התקליטים החדשה שלה רוק ניישן.

האלבום מכיל גרסאות כיסוי לשירי חג מולד ידועים בתוספת ארבעה שירים מקוריים של מינוג. בגרסת הדלוקס ישנם שלושה שירים מקוריים נוספים.

== סינגלים ==
מתוך האלבום יצאו לאור שלושה סינגלים; "Only You", שיר מקורי של מינוג בשיתוף עם ג'יימס קורדן אשר יצא לאור ארבעה ימים לפני צאת האלבום. הסינגל השני מהאלבום היה השיר "", שיר מקורי נוסף של מינוג ביחד עם אחותה דני מינוג, אשר יצא לאור ביום צאת האלבום.

הסינגל השלישי מהאלבום היה השיר "Every Day's Like Christmas", שיר מקורי נוסף של מינוג, אשר יצא לאור ב-2 בדצמבר.

== קידום ==
על מנת לקדם את האלבום הופיעה מינוג באופן חד פעמי בהיכל רויל אלברט בלונדון. עם שחרורו האלבום קיבל ביקורות מעורבות מהמבקרים, אשר מצד אחד החמיאו להפקה ולשירים המקוריים אך מצד שני רבים גם מתחו ביקורות על חוסר החדשנות ומסורתיות היתר ועל הדואטים שנעשו לאלבום.

שנה לאחר צאת האלבום יצאה לאלבום מהדורה מחודשת בשם Kylie Christmas: Snow Queen Edition, אשר כלל בנוסף לשירי האלבום המקורי שישה שירים חדשים. על מנת לקדם את האלבום הופיעה מינוג פעמיים נוספות בהיכל רויאל אלברט בלונדון.

== רשימת השמעה ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי חג המולד מ-2015
קטגוריה:אלבומי קיילי מינוג
קטגוריה:אלבומים באנגלית
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי ריצ'רד סטאנרד
קטגוריה:אלבומי חברת וורנר רקורדס
קטגוריה:אלבומי חברת פרלופון
גבעות אידיאקרה

[[ספריגינה, מאובן מהאדיקר שנתגלה בגבעות אידיאקרה]]
גבעות אידיאקרה (באנגלית: Ediacara Hills) הן רכס של גבעות נמוכות בחלק הצפוני של רכסי פלינדרס שבאוסטרליה הדרומית, בערך 650 קילומטרים צפונית לאדלייד בירת המדינה. באזור יש מכרות ישנים רבים של נחושת וכסף מפעילויות הכרייה בשלהי המאה ה-19. הגבעות מכילות מאובנים של צורות חיים רב-תאיים מוקדמים, הביוטה של האדיקר (לאגרשטטה), ותרמו את שמן לתור האדיקר, התקופה הגאולוגית האחרונה בנאופרוטרוזואיקון.

קיים יישוב בשם אידיאקרה באזור גבעות אידיאקרה, אבל הוא קטן. הגבעות ממקומות צפונית לקו גויידר (מונח גאוגרפי באוסטרליה הדרומית לקו שצפונית לו יורדים פחות מ-250 מילימטרים גשם בממוצע לשנה), אין הרבה מים גלויים, וכמות מי התהום מוגבלת.

חשיבותם של גבעות אידיאקרה להבנת התפתחותם הראשונית של אורגניזמים רב-תאיים נקבעה רק מאז אמצע המאה העשרים. הגאולוג האוסטרלי רג'ינלד קלוד ספריג (Reginald Claude Sprigg; 1919–1994) חקר את גבעות אידיאקרה בשנת 1946. הוא מצא שם הדפסים של אורגניזמים רכים, שהשתמרו בעיקר על החלק התחתון של לוחות קוורציט ואבן חול. זה היה הממצא העשיר הראשון של מאובנים מהתקופה שקדמה לקמבריון. שנים מעטות לאחר מכן, התגלו גם מאובנים של אורגניזמים בעלי גוף רך מתור האדיקר בלסטרשייר, בבריטניה, בנמיביה ובאתר המורשת העולמית השמורה האקולוגית מיסטייקן פוינט בניופאונדלנד בקנדה.

יש שני אתרי מאובנים נפרדים בתחומי האזור המוגנים על פי חוק. "אתר המאובנים אידיאקרה - נילפנה" (Ediacara Fossil Site - Nilpena) המוגדר ברשימת המורשת הלאומית האוסטרלית בעוד שפארק השימור אידיאקרה (Ediacara Conservation Park), השוכן 20 קילומטרים צפונה רשום ברשימת המורשת של אוסטרליה הדרומית .

==קישורים חיצוניים==
<div style="direction: ltr;">
* [http://www.ucmp.berkeley.edu/vendian/ediacara.html University of California page on the Ediacara Hills]
</div>

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אוסטרליה הדרומית: גאוגרפיה
Kylie Christmas: Snow Queen Edition

Kylie Christmas: Snow Queen Edition (בעברית: חג המולד של קיילי: גרסת מלכת השלג) הוא הוצאה לאור מחדש של האלבום, Kylie Christmas, של הזמרת-יוצרת האוסטרלית, קיילי מינוג, אשר התרחשה ב-25 בנובמבר 2016, על ידי חברת התקליטים פרלופון רקורדס.

האלבום הגיע למקום ה-31 במצעד האלבומים הדיגיטליים.

== רקע ==
האלבום הוא במקור אלבום חג מולד אשר מינוג הוציאה לאור שנה קודם לכן בשם Kylie Christmas, ואלבום זה הוא הוצאה מחודשת של אלבום חג המולד. האלבום כולל את שירי האלבום המקורי בתוספת 6 שירים חדשים. על מנת לקדם את האלבום הופיעה מינוג בטלוויזיה והתראיינה.

בנוסף לכך, הופיעה מינוג בהיכל רויאל אלברט שבלונדון במסגרת סדרת הופעות שקיימה שם לקידום האלבום הזה ואלבום חג המולד הקודם שלה, A Kylie Christmas.

== הוצאה לאור ==
ב-2 בנובמבר חשפה מינוג את עטיפת האלבום ואת רשימת השירים באלבום ויומיים לאחר מכן, האלבום היה זמין לרכישה מוקדמת בפורמט פיזי ודיגיטלי באתר הרשמי של מינוג.

== קידום ==
על מנת לקדם את האלבום מינוג ביצעה את השיר "" מתוך האלבום בפרסומת בריטית למגפיים לכבוד חג המולד. בנוסף ביצעה את השיר "Night Fever" בתוכנית טלוויזיה צרפתית על מנת לקדם את האלבום בשאר אירופה.

ב-6 בדצמבר ביצעה את השירים
"", "Can't Get You Out of My Head" ו-"Wonderful Christmastime" בתוכנית של הזמר הבריטי מיקה עם מיקה עצמו. בנוסף גם הופיעה כמה ימים לאחר מכן בהיכל רויאל אלברט בלונדון בחלק מסדרת הופעות שקיימה שם לקידום האלבום הזה ואלבום חג המולד הקודם.

בנוסף לכך, הופיעה בתוכנית הבריטית "The Jonathan Ross Show" עם השיר "At Christmas" ועם השיר "" בגמר אקס פקטור בריטניה. ב-16 בדצמבר, קיימה הופעה אחרונה לקידום האלבום בגרסה הצרפתית ל"רוקדים עם כוכבים" עם השיר "Night Fever".

== רשימת רצועות ==

==קישורים חיצוניים==

==הערות שוליים==

קטגוריה:אלבומי חג המולד מ-2016
קטגוריה:אלבומי קיילי מינוג
קטגוריה:אלבומי הוצאה מחודשת
קטגוריה:אלבומים באנגלית
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי ריצ'רד סטאנרד
קטגוריה:אלבומי חברת פרלופון
Hits (אלבום)

Hits ׁ(בעברית: להיטים) הוא אלבום אוסף של הזמרת-יוצרת האוסטרלית, קיילי מינוג. אלבום האוסף יצא לאור ביפן, הונג קונג, תאילנד והפיליפינים על ידי חברת התקליטים EMI מיוזיק יפן. אלבום האוסף מכיל אוסף של שירים בולטים מהקריירה של מינוג בין השנים 2000 ל-2010.<ref name=":0"></ref>

בנוסף לכך, אלבום האוסף גם מכיל רמיקס לשיר "Get Outta My Way" אשר נעשה על ידי הדי ג'יי היפני יסוטאקה נקטה.<ref name=":0" /> בנוסף למהדורה הרגילה, יצאה לאלבום האוסף גם מהדורה מיוחדת הכוללת DVD המכיל קליפים לשירים באלבום.<ref name=":0" />

== רשימת רצועות ==

== מיקומי שיא ==

== היסטורית יציאות לאור ==
{| class="wikitable"
|-
!אזור
!תאריך יציאה
!חברת תקליטים
!פורמט
!מקור
|-
!יפן
|16 במרץ 2011
|EMI מיוזיק יפן
|תקליטור • תקליטור + די וי די
|<ref></ref>
|-
!הונג קונג
|2 ביוני 2011
|האחים וורנר
| rowspan="2" |תקליטור + די וי די
|<ref></ref>
|-
!הפיליפינים
|28 ביוני 2011
|פולי-איסט רקורדס
|<ref></ref>
|}

==קישורים חיצוניים==

==הערות שוליים==

קטגוריה:אלבומי אוסף מ-2011
קטגוריה:אלבומי אוסף של קיילי מינוג
קטגוריה:אלבומי אוסף באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי סטיוארט פרייס
קטגוריה:אלבומים שהופקו על ידי ריצ'רד סטאנרד
קטגוריה:אלבומי חברת EMI מיוזיק יפן
אורי רוזנווקס

אורי רוזנווקס (נולד בשנת 1965) הוא במאי, מפיק ותסריטאי ישראלי.
==ביוגרפיה==
רוזנווקס נולד בירושלים לברוריה ולזלמן רוזנווקס וגדל בבאר שבע.

את שירותו בצה"ל עשה כמפקד טנק. הוא בוגר אוניברסיטת תל אביב בקולנוע וטלוויזיה ומוסמך אותה אוניברסיטה בחקר המזרח התיכון.

מאז תחילת הקריירה הקולנועית שלו ב-1991 יצר רוזנווקס סדרות טלוויזיה, סרטים דוקומנטריים ודוקו-אקטיביסטיים במגוון נושאים. בנוסף, היה תחקירן בתוכנית "עובדה" בין השנים 1993–2007, שם כתב והפיק עשרות דיווחים דוקומנטריים.

כיהן בין השנים 2010–2013 כיו"ר פורום יוצרי הסרטים הדוקומנטריים בישראל.

רוזנווקס היה מעורב בפרויקט חינוכי בעיר הבדואית רהט, אשר במסגרתו הוא פתח כיתה ללימודי קולנוע לנשים. מתוך הפרויקט הזה יצא סרט תיעודי קצר.

הוא מתגורר ברמת גן, נשוי לתמי ואב לשלושה.

==פילמוגרפיה==
*1998 - בלש בירושלים
*2001 - דרך האוכל
*2004 - ההחמצה הגדולה
*2007 - עשירים הם חברים
*2007 - החוג לקולנוע - סרט תיעודי קהילת הבדואים השחורים ("אפרו-בדואים") ברהט 
*2008 - מדינה זבל - סרט תיעודי העוסק בתופעת השלכת פסולת ואשפה במקומות ציבוריים ברחבי ישראל (HOT8)
*2008 - על החיים ועל המוות
*2010 - ארבעה סיפורים מהנגב - קובץ סרטים קצרים של החוג לקולנוע ברהט, בבימוי ארבעה במאים ובמאיות בדואים, ובהפקת רוזנווקס.
*2010 - "דור שלם דרש שלום" - על תנועת דור שלום (yes דוקו)
*2013 - לוד בין ייאוש לתקווה - העיר לוד על רקע הבחירות לעירייה (HOT8) 
*2013 - ליבוביץ – אמונה אדמה אדם - על ישעיהו ליבוביץ (HOT8)
*2015 - הנובליסטים - על ישראלים זוכי פרס נובל (yes דוקו)
*2017 - הנשר הגדול - על הרמב"ם (כאן 11)
*2018 - זכות הצעקה: פרקים במחאה הישראלית (HOT8)
*2019 - מלכויות של מטה - על תנועת החסידות (כאן 11)
*2020 - המפרץ - על הזיהום במפרץ חיפה (HOT8)
* 2023 - מכונת המיתוסים (כאן 11)

==קישורים חיצוניים==

==הערות שוליים==

קטגוריה:במאים ישראלים
קטגוריה:במאי טלוויזיה ישראלים
קטגוריה:מפיקים ישראלים
קטגוריה:תסריטאים ישראלים
קטגוריה:רמת גן: אישים
קטגוריה:בוגרי תיכון אזורי אשל הנשיא
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1965
אירוהיפוס

אירוהיפוס (שם מדעי: Eurohippus; מילולית: "סוס אירופי") הוא סוג של פרסתן השייך למשפחת הסוסיים ולעיתים נכלל במשפחה הקרובה, פלאותריומיים, שבסדרת מפריטי הפרסה. סוג זה הוגדר ב-2006, אך לדעת חוקרים רבים הוא מוטל בספק, ומיניו צריכים להיות תחת הסוגים פרופלאותריום ו-Lophiotherium. הוא היה קרוב גם לאיוהיפוס.

הוא כלל שני מינים: Eurohippus messelensis ו-Eurohippus parvulus, אשר מאובניהם נמצאו ברחבי גרמניה, צרפת ובשווייץ וייתכן שגם בבלגיה. הוא ידוע בעיקר מבור מסל שבמרכז גרמניה, שם נמצאו מאובני יונקים קדומים רבים.

יצור זה היה אחד מראשוני מפריטי הפרסה והוא היה יצור שוכן יערות קטן, בגובה של 30 עד 35 סנטימטרים ומשקל של 6.5 קילוגרם. הוא היה בעל גפיים קצרות בעלות 3 אצבעות והיו לו לסתות קצרות יחסית שהותאמו לאכילת עלים. הוא לא הותאם לאכילת עשב, אשר התפתח לראשונה הרבה לאחר שהוא נכחד.

==קישורים חיצוניים==

מאובן של Eurohippus messelensis

קטגוריה:מינים שנכחדו: סוסיים
קטגוריה:יונקים שחיו באאוקן באירופה
קטגוריה:מפריטי פרסה שחיו באאוקן
נעליים גדולות

נעליים גדולות - זיכרונותיו של האיש שהקים את נייקי (באנגלית: Shoe Dog) הוא ספר זכרונות, שכתב מייסד חברת נייקי והמנכ"ל שלה לשעבר, פיל נייט. הספר עוקב אחר החיים של נייט טרום עידן נייקי והכישלונות שחווה בדרך עד להקמת החברה, אך גם על חייו האישיים והאנשים שהכיר בזכות החברה.

ביל גייטס אמר שהספר "נעליים גדולות" הוא אחד מ-5 הספרים האהובים עליו, וכינה אותו "ספר מדהים". ושהוא מראה איך באמת נראית הדרך להצלחה עסקית.

ביולי 2018 הודיעה חברת נטפליקס על כוונתם לעשות עיבוד כסרט מהספר.

== קישורים חיצוניים ==

* [https://www.ybook.co.il/book/7001/נעליים-גדולות נעליים גדולות" באתר ידיעות ספרים]
* [https://www.e-vrit.co.il/Product/6708/נעליים_גדולות נעליים גדולות באתר עברית]
* [https://ebooks.psik.io/book?book_id=7044 נעליים גדולות באתר "פסיק הספרייה הדיגיטלית"] (זמין חינם לסטודנטים וחוקרים)
* 

== הערות שוליים ==

קטגוריה:ספרים אמריקאיים
קטגוריה:ספרים ביוגרפיים
דאף XF

דאף XF בהולנדית: DAF XF) היא סדרת משאיות כבדות בתצורת סמי טריילר, אשר מיוצרים בהולנד על ידי יצרנית המשאיות דאף משנת 1997.

"דאף XF" משווקת בישראל על ידי "DAF ישראל".

==סדרות==

* "DAF 95XF", יוצר בין השנים 1997–2003.
* "DAF XF105", בדגמים הורכבו מנועי דיזל חדשים של 6 צילינדרים, 12.9 ליטר המפיקים 510 כ"ס, יוצר בין השנים 2003–2013.
* "DAF XF106", מיוצר משנת 2013 – הווה.

==כלי רכב צבאיים==
"דאף XF" מהסדרה הצבאית קרוי "DAF SSC". הכוחות המזוינים של הולנד רכשו דגם זה (ראו תמונה).

פיקוד כוח היבשה של כוחות קנדה משתמש בדגם "XF95 טרופקו" לפלטפורמת הובלת הטנקים שלהם שהוחכרו מצבא הולנד.

==סוגי הנעות (1997-2013)==
* 4x2
* 6x2
* 6x4
===סוגי הנעות (משנת 2013)===
* 4x2
* 6x2
* 6x4
* 8x2
* 8x4

==תמונות==
<gallery mode="packed" heights="120">
קובץ:DAF XF 480 Euro 6 Super Space Cab - PL.jpg | דאף XF דגם "480"
קובץ:2017-09-19 (272) DAF XF at ASFINAG Rastplatz Roggendorf, Schollach, Austria.jpg | דאף XF (צולם באוסטריה)
קובץ: DAF XF 410 FT, Pieter Smit, TIP.JPG| דאף XF דגם "410 FT"
קובץ:DAF XF Euro6 IAA 2016 1597.jpg | דאף XF, שנת 2016
קובץ:2018-09-14 (500) DAF truck at ASFINAG Raststation Viehdorf, Austria.jpg | דאף XF (צולם באוסטריה)
קובץ:DAF FT XF, Type H4EN3, Variant TE205CD6ZZZ, ECA205MMLRSNNKD3303H1, BAKKER.JPG | דאף XF דגם "FT" סוג "H4EN3"
קובץ:DAF XF Greenpack.JPG | דאף XF
קובץ:DAF XF Cockpit.jpg | דאף XF105 - מבט לתא הנהג ולוח מחוונים
קובץ:Daf Tropco 650 KN ^ Broshuis trailer - Flickr - Joost J. Bakker IJmuiden.jpg | דגם דאף "Tropco 650 KN" של הכוחות המזוינים של הולנד
</gallery>

==ראו גם==
* דאף (יצרן רכב)
* דאף 2800/3300/3600

==קישורים חיצוניים==

* 
* 
* [https://www.daf.com/en/sites-landing אתר היצרן] (daf.com/en/sites-landing)

== הערות שוליים ==

קטגוריה:משאיות
קטגוריה:כלי רכב שהושקו ב-1997
XF
קטגוריה:כלי רכב המיוצרים בהולנד
קטגוריה:כלי רכב צבאיים
קטגוריה:כלי רכב 6 גלגלים ויותר
אסיאטוסוכוס

עצמות של האסיאטוסוכוס
אסיאטוסוכוס (שם מדעי: Asiatosuchus; מילולית: "תנין אסייתי") הוא סוג נכחד של תנינאי אשר התקיים באירואסיה בתקופת הפלאוגן שתחילת הקנוזואיקון, אשר תואר לראשונה ב-1940. מאובניו נתגלו באזורים רבים לאורך אירופה ואסיה (בין השאר ברוסיה, בלגיה, גרמניה, צרפת, מונגוליה, סין ופקיסטן) ונכללו מספר מינים בסוג, אך רובם נחשבים כיום למוטלים בספק. רק מין אחד נחשב לתקף – Asiatosuchus grangeri.

אורכו של תנין זה הגיע עד ארבעה מטרים והוא דמה לתנין היאור מודרני, אך היה בעל מאפיינים יבשתיים יותר, כמו רגליים ארוכות מעט יותר והראש היה קטן מעט ומשולש יותר עם שיניים מהלסת העליונה והתחתונה שחפפו זו לזו, כך שהוא עדיין היה מקורב יותר לתניניים מאשר לאליגטורים. האסיאטוסוכוס הזכיר במראהו את הפריסטיכאמפסוס. חוקרים אחרים דווקא רואים בו קרוב לדיפלוקיינודון מהקבוצה דמויי אליגטור.

האסיאטוסוכוס חי במקווי מים וביערות הטרופיים של האאוקן האירואסייתי וניזון מטרף יבשתי.

==ראו גם==
*אסטורגוסוכוס
==קישורים חיצוניים==

קטגוריה:תנינאים שחיו בפלאוגן
קטגוריה:מגה-פאונה של הפלאוגן באירואסיה
מניסקסוס

מניסקסוס (שם מדעי: Meniscoessus) הוא סוג נכחד של יונק קדום מהסדרה מולטיטוברקולטה אשר חי באמריקה הצפונית בסופו של הקרטיקון וכנראה נכחד עם הכחדת הקרטיקון, לצד אחרוני הדינוזאורים.

יונק זה תואר בשנת 1882 בידי הפלאונטולוג האמריקאי אדוארד קופ ושויך לסדרת המולטיטוברקולטה הקדומה. סוג זה נחשב לאורך השנים למוטל בספק ומיניו הועברו לסוגים אחרים כמו הכימולומיס (Cimolomys), מאותה משפחה. הוא נודע ממספר שרידים בקנדה וארצות הברית, חלק מהם מאובני שיניים ששויכו במקור למיני תרופודים ועוד כמה שרידים במצב טוב יותר. בסוג זה נכללים 7 מינים.

יצור זה היה שוכן עצים קטן בגודל של 500-3,300 גרם והיה כנראה אוכל צמחים או זרעים, על פי מבנה שיניו. הוא יצא לפעילות בלילה, אז הטורפים הגדולים ישנו.

המניסקסוס נכחד עם הכחדת הקרטיקון, אף שכמה חוקרים סוברים שנמצאו שרידים שלו מהפלאוקן.

==ראו גם==
*כימולודון - יונק קרוב בן אותה משפחה

==קישורים חיצוניים==

קטגוריה:בעלי חיים שתוארו ב-1882
קטגוריה:טקסונים שתוארו בידי אדוארד דרינקר קופ
קטגוריה:מולטיטוברקולטה
קטגוריה:יונקים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1882
Someone You Loved

Someone You Loved הוא סינגל שהוקלט על ידי הזמר הסקוטי לואיס קפלדי, מתוך מיני-אלבום של קפלדי, Breach.<ref name=":0"></ref> השיר יצא לאור ב-8 בנובמבר 2018, על ידי חברות התקליטים יוניברסל ורטיגו רקורדס, כסינגל השלישי מתוך המיני-אלבום.<ref name=":0" />

==רקע וכתיבה==
השיר נכתב על ידי לואיס קפלדי, סמואל רומס, תומאס ברנס, פטר קליהר ובנג’מין קוהן, השיר בסגנון פופ.

==קליפ==
הווידאו קליפ המלא שיצא עבור השיר, הועלה לערוץ היוטיוב של לואיס קפלדי ב-29 באוגוסט 2019, בקליפ ניתן לראות את קפלדי מסתובב בעיר גדולה, תוך כדי שהוא מבצע את השיר.

== מיקומי שיא ==

== נתוני מכירות ==

== קישורים חיצוניים ==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי לואיס קפלדי
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירים על כאב לב
קטגוריה:בלדות פופ
קטגוריה:סינגלים שהגיעו למקום הראשון במלזיה
קטגוריה:שירים שנכתבו על ידי לואיס קפלדי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
קטגוריה:זוכי פרס המוזיקה הבריטית
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:שירי יהלום בברזיל
קטגוריה:שירי יהלום בצרפת
קטגוריה:שירי יהלום בקנדה
קטגוריה:סינגלים בהוצאת יוניברסל מיוזיק גרופ
יאמה T70

יאמה T70 (באנגלית: Yema T70) הוא קרוסאובר קומפקטי מתוצרת יצרנית כלי הרכב הסינית Yema Auto (שם רשמי: Sichuan Yema Automobile Co., Ltd) אשר מיוצר משנת 2015 בסין.

=="יאמה T70"==

* 5 דלתות - הצ'בק.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* קיבולת מכל דלק - 60 ליטר.
* צמיגים: 225 / 65 R17.
* אחריות יצרו: 150,000 ק"מ / 4 שנים.
* מחיר היחידה נע בין 66,800–115,800 רנמינבי (שנת 2015, בסין, דגמי מנוע בנזין).
* עיצוב הדגם "יאמה T70" בהשראת הדגמים: הדור הראשון של "Volkswagen Touareg" ודגם "Volkswagen Tiguan" של היצרנית הגרמנית פולקסווגן.

=="יאמה EC70"==

* מכונית חשמלית.
* מיוצר מאפריל 2015.
* טווח נסיעה רשמי - 400 ק"מ במהירות 135 ק"מ.
* זמן טעינה על מטען מהיר - שעתיים לסוללה מלאה.
* מחיר היחידה נע בין 218,800-249,800 רנמינבי (אפריל 2015, בסין, דגמי מנוע חשמלי).

===דגמים===
* "EC70", הורכב בדגם מנוע חשמלי המפיק 122 כ"ס, מהירות שיא - 120 קמ"ש, יוצר מספטמבר 2015 - יולי 2018.
* "E350", הורכב בדגם מנוע חשמלי המפיק 129 כ"ס, מהירות שיא - 120 קמ"ש, יוצר מאוגוסט 2017 - נובמבר 2018.
* "R360", הורכב בדגם מנוע חשמלי המפיק 150 כ"ס, מהירות שיא - 135 קמ"ש, מיוצר מנובמבר 2018.

==תמונות==
<gallery mode="packed" heights="120">
קובץ:Yema T70 01 China 2015-04-08.jpg | "יאמה T70"
קובץ:Yema T70 02 China 2015-04-08.jpg | "יאמה T70"
קובץ:Yema T70 002 China 2016-04-13.jpg | "יאמה T70"
קובץ:Yema T70 2 China 2016-04-07.jpg | "יאמה T70"
קובץ:Yema T70 2 China 2016-04-03.jpg | "יאמה T70"
קובץ: Yema T70 4 China 2016-04-07.jpg | "יאמה T70"
קובץ:Yema T70 side 001.jpg | "יאמה T70"
</gallery>

==ראו גם==
* קרוסאובר
* יאמה T80
* יאמה ספיקה

== קישורים חיצוניים ==

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
קטגוריה:מכוניות חשמליות
לורים (תת-משפחה)

Chalcopsitta sintillata
לורים (שם מדעי: Loriinae) היא תת-משפחה ממשפחת הדרראים החיים ברחבי אוסטרליה, גינאה החדשה ובדרום-מזרח אסיה. בתוכה כלולים שלושה שבטים: לורים, תוכונים ותוכיי התאנים.

בני הקבוצה הם תוכים צבעוניים בינוניים בגודלם החיים באזורים טרופיים, בעיקר ביערות גשם טרופיים אך גם באזורים יבשים יותר כמו סוואנות, חופים וגדות נהר והתוכון האוסטרלי נודד במדבריות אוסטרליה בלהקות רועשות.

התוכים מקבוצה זו התפתחו ליניקת צוף או לאכילה של פירות קטנים או זרעים, אותם הם מפיצים בסביבה. לשם כך רבים מהם פיתחו לשון ארוכה והם בעלי "מברשות" על לשונם, באמצעותן נאספת האבקה.

חלק מהמינים מהווים חיות מחמד נפוצות.

==מיון==
*שבט לורים (Loriini)
**סוג לורי הברונזה (Chalcopsitta) - בו 4 מינים.
**סוג לורי אדום (Eos) - בו 6 מינים.
**סוג ומין יחיד לוריס מקפץ (Pseudeos fuscata).
**סוג לורי שעיר לשון (Trichoglossus) - בו 7 מינים.
**סוג לורי ירוק (Psitteuteles) - בו 3 מינים.
**סוג לורי (Lorius) - בו 5 מינים.
**סוג ומין יחיד לורי הצווארון (Phigys solitarius).
**סוג לורי ויני (Vini) - בו 5 מינים.
**סוג לורי המסיכה (Glossopsitta) - בו 3 מינים.
**סוג Charmosyna - בו 14 מינים (ייתכן שנכחד אחד).
**סוג ומין יחיד לורי השזיפים (Oreopsittacus arfaki).
**סוג לורי צהוב-מקור (Neopsittacus) - בו 2 מינים.
*שבט תוכונים (Melopsittacini)
**סוג ומין יחיד תוכון מצוי (Melopsittacus undulatus)
*שבט תוכיי התאנים (Cyclopsittini)
**סוג Cyclopsitta - בו 2 מינים.
**סוג Psittaculirostris - בו 3 מינים.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1836
קטגוריה:טקסונים שתוארו בידי ג'ון פריידוקס סלבי
לוגו רצף

לוגו רצף המציג הבסיסים השמורים ביותר סביב קודון ההתחלה מכל ה-[[mRNA האנושי (רצף הקונצנזוס של קוזאק). לציין כי הקודון לא מצויר בקנה מידה, אחרת האותיות AUG היו כל אחת בגובה 2 ביטים.]] 
בביואינפורמטיקה, לוגו רצף הוא ייצוג גרפי של שימור הרצף של נוקלאוטידים (ב-DNA/RNA) או חומצות אמינו (ברצפי חלבון).<ref name="Schneider1990"></ref> לוגו רצף נוצר מאוסף רצפים מעומדים ומתאר את רצף ההסכמה ואת מגוון הרצפים. לוגו רצף משמש גם לתיאור מאפיינים של הרצף כמו אתרי קישור לחלבון ב-DNA או יחידות פונקציונליות בחלבונים.

==קישורים חיצוניים==

==הערות שוליים==

קטגוריה:ביואינפורמטיקה
יאמה T80

"יאמה T80"
יאמה T80 (באנגלית: Yema T80) הוא קרוסאובר קומפקטי בעל מספר מאפייני SUV מתוצרת יצרנית כלי הרכב הסינית Yema Auto (שם רשמי: Sichuan Yema Automobile Co., Ltd) אשר מיוצר משנת 2017 בסין.

=="יאמה T80"==

* פלטפורמה משותפת לדגל יאמה T70.
* 5 דלתות - הצ'בק.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית
* קיבולת מכל דלק - 60 ליטר.
* 6 רמות גימור.
* מחיר היחידה נע בין 89,900–129,800 רנמינבי (שנת 2017, בסין).

==מכירות==

* 7,174 יחידות - שנת 2017.
* 8,067 יחידות - שנת 2018.

==ראו גם==
* קרוסאובר
* יאמה T70
* יאמה ספיקה

== קישורים חיצוניים ==

* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
גרייס קרטר

גרייס קרטר (באנגלית: Grace Carter; נולדה ב-26 במאי 1997) היא זמרת-יוצרת בריטית.

== ביוגרפיה ==
קרטר נולדה ב-26 במאי 1997 בלונדון שבממלכה המאוחדת.

כשהייתה בת 8, היא עברה לגור לברייטון עם אמה. מאוחר יותר, היא חזרה לגור בלונדון.

סינגל הבכורה שלה, "Silence", יצא במאי 2017.

באוקטובר 2017, קרטר חיממה את דואה ליפה בסיבוב ההופעות שלה, The Self-Titled Tour.

באפריל 2018, קרטר חיממה את Rag'n'Bone Man בסיבוב ההופעות שלו, Sounds of the City Tour.

ב-10 בדצמבר 2018, היא הוציאה את המיני-אלבום הראשון שלה, Why Her Not Me. בין השירים במיני-אלבום, נמצא הסינגל "Why Her Not Me".

ב-2019, קרטר הוצבה במקום ה-3 בסקר "Sound of 2019" של BBC Music .

ב-2020, קרטר השתתפה בגרסת הכיסוי של השיר "Times Like These" , יחד עם אמנים אחרים כמו אלי גולדינג, דואה ליפה, ריטה אורה, אן-מארי ואחרים.<ref></ref>

== קישורים חיצוניים ==
* 

* [https://www.bbc.co.uk/music/artists/2cc2e542-9e15-40fb-b4e7-bf467c778e3f גרייס קרטר], באתר BBC
* [https://www.theguardian.com/music/2018/jul/21/grace-carter-one-to-watch-saving-grace-ashes כתבה על גרייס קרטר], ב

== הערות שוליים ==

קטגוריה:זמרות-יוצרות בריטיות
קטגוריה:מוזיקאיות בריטיות
קטגוריה:פזמונאיות בריטיות
קטגוריה:בריטיות שנולדו ב-1997
קטגוריה:בריטים שנולדו ב-1997
שגרירות הפיליפינים בישראל

שגרירות הפיליפינים בישראל היא השגרירות, הנציגות הדיפלומטית ומקום משכן שגריר הפיליפינים בישראל.

==היסטוריה==
הפיליפינים פתחה את השגרירות בישראל ב-1962, 5 שנים אחרי כינון היחסים הדיפלומטיים בין המדינות. במקביל נפתחה שגרירות ישראל בפיליפינים במנילה, בירת הפיליפינים.

ב-2000 עתרה השגרירות לבג"ץ בשל מעצרים וצווי גירוש ללא חקירה נגד אזרחים פיליפינים.

ב-23 בנובמבר 2010 חתמו ישראל והפיליפינים על הסכם מכס במשרדי השגרירות<ref></ref>.

בדצמבר 2017 נטען על ידי משרד החוץ הישראלי כי הפיליפינים היא אחת מעשר מדינות לפחות שביקשו להעביר את שגרירותן לירושלים, בעקבות העברת שגרירות ארצות הברית לירושלים. משרד החוץ הפיליפיני הוציא הודעת הכחשה וכי הוא תומך בפתרון שתי המדינות. ב-2018 הכחיש שוב דובר נשיא הפיליפינים כי הממשלה שוקלת להעביר את השגרירות, וציין כי הנושא לא עלה על הפרק בביקור נשיא הפיליפינים רודריגו דוטרטה בישראל.

בדצמבר 2019 בשל דיכוי מנהיגי העובדים בפיליפינים התקיימה הפגנה מול השגרירות, ויו"ר ההסתדרות ארנון בר-דוד קרא להפסקת המעצרים וההתנכלויות לפעילי איגודים במדינה.

ב-30 במאי 2021 זומן השגריר מכירוג אלברטו לשיחת בירור במשרד החוץ בעקבות תמיכת הפיליפינים במועצה לזכויות אדם בהקמת ועדת בדיקה וחקירה נגד ישראל על אירועי מבצע שומר החומות.

==צוות ופעילות==
בראש צוות השגרירות עומד השגריר פדרו ליילו ג׳וניור.

פעילות השגרירות מתמקדת בטיפול באזרחי הפיליפינים השוהים בישראל כעובדים זרים. ב-2013 אורגן על ידי השגרירות יריד תיירות ותרבות בחיפה, בשיתוף עם עיריית חיפה.

השגרירות מקיימת אירועים כגון אירוע לזכרו של הנשיא מנואל קזון שהציל יהודים בשואה<ref></ref>, וקידום קשרים של לשכות מסחר<ref></ref><ref></ref>.

==ראו גם==
* יחסי הפיליפינים–ישראל
* שגרירות ישראל במנילה

==קישורים חיצוניים==

* 

==הערות שוליים==

קטגוריה:יחסי הפיליפינים–ישראל
הפיליפינים
טרק-סגפרדו

טרק-סגפרדו (באנגלית: Trek-Segafredo) היא קבוצת רכיבה מקצוענית, שרשומה בארצות הברית ושייכת לדרג הוורלד טור. לקבוצה ניצחון בגרנד טור אחד, עם כריס הורנר בוואלטה אספנייה 2013.

== היסטוריה ופעילות ==
=== השנים הראשונות ===
==== 2011–2013 ====
הקבוצה נוסדה ב-2011 בשם "לאופרד–טרק", וכללה רוכבים בכירים כמו האחים אנדי ופרנק שלק, פביאן קנצ'לרה, ינס וויגט ועוד. הקבוצה רשמה עונת בכורה מוצלחת, עם ניצחונות בקטעים בטירנו - אדריאטיקו, בטור דה פראנס, בטור דה סוויס וגם במונומנט ג'ירו די לומברדיה בסוף העונה, בנוסף לכך היא סיימה שנייה בטור דה פראנס לאחר שאנדי שלק היה שני לקאדל אוונס. אך על ההישגים האלו העיב המוות של רוכב הקבוצה ווטר וויטלנד בקטע השלישי בג'ירו ד'איטליה, שמת לאחר התרסקות במהירות גבוהה. כתוצאה מהמוות שלו כל הקבוצה עזבה את התחרות ביום למחרת.

ב-2012 הקבוצה המשיכה להתחזק וצירפה לשורותיה רוכבים בכירים כמו יאקוב פוגלסן, אנדראס קלודן וירוסלב פופוביץ'. קנצ'לרה, פוגלסן וג'אקומו ניצולו הם הרוכבים הכי הישגיים של הקבוצה בעונה הזו, שלושתם עם ארבעה ניצחונות שלושתם עם ארבעה ניצחונות. בין ניצחונותיו של קנצ'לרה יש גם קטע בטור דה פראנס. השם של הקבוצה שונה ל"רדיושק–ניסן" והם הפכו לגלגול ההמשך של קבוצת רדיושק. 

ב-2013 העונה רשמה את אחת העונות המוצלחות בתולדותיה, עם ניצחון ברונדה ון פלנדרן ובפריז - רובה, בשני המרוצים ניצח פביאן קנצ'לרה. בנוסף לכך הקבוצה ניצחה בחמש אליפויות לאומיות, אך רגע השיא הגיע כאשר כריס הורנר ניצח בוואלטה אספנייה ובשלושה קטעים במרוץ, מקדים את וינצ'נצו ניבאלי. בנוסף לכך, קנצ'לרה ניצח גם קטע בודד במרוץ.

=== טרק פאקטורי-רייסינג ===
====2014-2015====
ב-2014 הקבוצה עברה להיקרא "טרק פאקטורי-רייסינג", ועברה להיות רשומה בארצות הברית לאחר שעד 2013 הייתה רשומה בלוקסמבורג. רוכב הקבוצה, פביאן קנצ'לרה, ניצח שנית ברונדה ון פלנדרן. ב-2015 הקבוצה רשמה עונה בינונית, שהתוצאות הבולטות בה היו ניצחונות בשני קטעים בוואלטה אספנייה.

=== טרק-סגפרדו ===
====2016-היום====
ב-2016 חברת הקפה האיטלקית סגפרדו הפכה לספונסר הראשי של הקבוצה, והשם שונה ל"טרק-סגפרדו". ניצחונותיה הבולטים של הקבוצה היו בסטראדה ביאנקה עם פביאן קנצ'לרה, ובקלאסיקה סן סבסטיאן עם באוקה מולמה בתום העונה, קנצ'לרה שהיה אחד הרוכבים הבולטים בקבוצה ורכב בה מאז הקמתה של הקבוצה, פרש.

ב-2017 אלברטו קונטדור הצטרף לקבוצה לעונה אחת בלבד לאחר שקבוצת טינקוף בה רכב התפרקה. הוא הספיק לסיים חמישי בוואלטה אספנייה ולנצח את הקטע ה-20 במרוץ.

ב-2018 הקבוצה ניצחה בגראן פרמיו ברונו בגלי עם באוקה מולמה, קטע ב עם תומאס סקוויינס הלטבי, וקטע בוולטה אה קטלוניה עם יארלינסון פאנטאנו.

ב-2019 הקבוצה ניצחה את קטגוריית מלך ההר בג'ירו ד'איטליה, שגם ניצח את הקטע ה-16 במרוץ. בסוף העונה הקבוצה רשמה שני הישגים גדולים, הראשון מביניהם היה הניצחון של באוקה מולמה בג'ירו די לומברדיה, והשני היה הניצחון של מאדס פדרסן באליפות העולם באופני כביש.

== סגל הקבוצה ==

== קבוצת הנשים ==
לקבוצה גם קבוצת נשים פעילה, שהרוכבות הבולטות בה הן אלן ואן דייק, לטיזייה פטרנוסטר, אליסה לונגו - בורגיני, וליזי דייגנן.

== פרשיות סמים ==
ביוני 2017, ה־UCI הודיעו שאנדרה קרדוסו, אחד מרוכבי הקבוצה נמצא חיובי בשימוש של EPO והושעה מהקבוצה עקב כך. עוד רוכב של הקבוצה שנמצא חיובי בשימוש של EPO הוא יארלינסון פאנטאנו באפריל 2019, וגם הוא הושעה ולאחר מכן פרש מרכיבה תחרותית.

== קישורים חיצוניים ==

* 
* 

== הערות שוליים ==

קטגוריה:קבוצות אופניים אמריקאיות
טריצרטופסיני

טריצרטופסיני (שם מדעי: Triceratopsini) הוא שבט (קבוצה טקסונומית הניצבת מתחת לתת-משפחה) של דינוזאורים ממשפחת הצרטופסיים ותת-משפחת הכסמוזאורים, אשר התקיימו במהלך הקרטיקון העליון של הקמפן והמאסטריכט שלפני 74.73 עד 66 מיליון שנה לפני זמננו. הם נכחדו סופית עם הכחדת הקרטיקון הגדולה. הם התגלו בקנדה ובמערב ארצות הברית.

הקבוצה הוגדרה בשנת 2011 על ידי ניקולס לונגריץ' במאמר בו תיאר את הטיטאנוצרטופס, עם התקבצות של מאובני צרטופסים הקרובים לטריצרטופס. ההגדרה הפילוגנטית של ענף זה היא . ככל הנראה לכל חברי השבט יש מוצא משותף.

כל חברי הקבוצה - למעט רגאליצרטופס וטטנקצרטופס - היו דינוזאורים גדולים, באורך של ומשקל של 5–12 טונות.
בני הקבוצה נחשבים לכסמוזאורים בעלי מספר תכונות המתאימות לצנטרוזאורים כמו קרן אף ארוכה וצרה יחסית. הם היו בעלי עטרה ארוכה, גדולה וגבוהה: בחלק מהמינים בלטו סביבה בלטו בליטות משולשיות קטנות ובאחרים השפה הייתה חלקה (כמו בטורוזאורוס). בנוסף היו להם קרניים ארוכות מעל הגבות ששימשו להרתעת טורפים כמו הטירנוזאוריים ולתצוגה תוך-מינית. בחלק מהמינים ייתכן שהם גם שימשו ללחימה בפועל, הן בטורפים והן בפרטים אחרים מאותו מין.

חברים רבים בשבט זה נחשבים למינים שמעמדם הטקסונומי נתון בספק ביניהם האגתאומס, הנדוצרטופס, הטטנקצרטופס והאוחוצרטופס. כמה מדענים כמו ג'ק הורנר סוברים שגם הטורוזאורוס הוא טקסון בטל שלמעשה שייך לטריצרטופס, אך הדבר טרם התקבל בקהילה המדעית.

==מיון==
פסלון של טריצרטופס, מאת Sideshow Collectibles]]
*שבט טריצרטופסיני (Triceratopsini)
**סוג אגתאומס (Agathaumas)?
**סוג אאוטריצרטופס (Eotriceratops)
**סוג נדוצרטופס (Nedoceratops)?
**סוג אוחוצרטופס (Ojoceratops)?
**סוג רגאליצרטופס (Regaliceratops)
**סוג טטנקצרטופס (Tatankaceratops)?
**סוג טיטאנוצרטופס (Titanoceratops)
**סוג טורוזאורוס (Torosaurus)
**סוג טריצרטופס (Triceratops)

== ראו גם ==
* כסמוזאורים
* צנטרוזאורים

קטגוריה:כסמוזאורים
מיס תבל 2002

מיס תבל 2002 היא תחרות מיס תבל ה-51 במספר, התחרות נערכה בסן חואן.

75 מתמודדות השתתפו בתחרות, בחלק האמנותי של הטקס הופיע הזמר מארק אנתוני.

זוהי התחרות מיס תבל האחרונה ששודרה ב-CBS, שכן לאחר מכן הועתק שידור התחרות לרשת NBC.

בתחרות זו לראשונה בהיסטוריה נשלל מהזוכה במיס תבל תוארה, וסגניתה החלה להחזיק בתואר.

==תוצאות==
===מיקום===
{| class="wikitable"
|-
! תואר
! זוכה
|-
| מיס תבל 2002
|
* - אוקסנה פדורובה (הודחה)
|-
| סגנית ראשונה
|
* - ג'סטין פאסק
|-
| סגנית שנייה
|
* - לינג ז'ואו
|-
| סגנית שלישית
|
* - ג'ואנה גפינסקה
|-
| סגנית רביעית
|
* - סינתיה לנדר
|-
| 10 המועמדות הסופיות
|
* - אניסה קוספירי
* - ניילם ורמה
* - דמטרה אלפת'ריו
* - נטשה בורגר
* - נאה דופיה
|}

==שופטים==
* טייריס גיבסון
* מריסול מלרט
* כריסטופר מקדונלד
* מרשל פולק
* טטיאנה פטיץ

==קישורים חיצוניים==

* 
* [https://www.youtube.com/watch?v=MhlnEkJh8ow התחרות המלאה]
* 

==הערות שוליים==

קטגוריה:מיס תבל
קטגוריה:תחרויות יופי ב-2002
קטגוריה:פוארטו ריקו
יאמה ספיקה

"יאמה ספיקה"
יאמה ספיקה (באנגלית: Yema Spica, קרוי גם: Yema M70) הוא מיניוואן מתוצרת יצרנית כלי הרכב הסינית Yema Auto (שם רשמי: Sichuan Yema Automobile Co., Ltd) אשר מיוצר משנת 2015 בסין.

=="יאמה ספיקה"==

* דגם "יאמה ספיקה" הוצג לראשונה בספטמבר 2015 בתערוכת הרכב הבינלאומית בעיר צ'נגדו בירת מחוז סצ'ואן שבמרכז הרפובליקה העממית של סין.
* 7 נוסעים בתצורת ישיבה: 2+2+3.
* 5 דלתות, 2 דלתות צד אחוריות - דלתות הזזה. 
* מנוע קדמי.
* מנוע בנזין.
* 3 רמות גימור.
* קיבולת מכל דלק - 50 ליטר
* מחיר היחידה נע בין 59,800 – 75,800 רנמינבי (ספטמבר 2015, בסין).

==מכירות (מנובמבר 2017 - אוקטובר 2019)==

* 787 יחידות (נובמבר–דצמבר 2017).
* 9,200 יחידות (2018).
* 2,041 יחידות (ינואר–אוקטובר 2019).

==ראו גם==
* יאמה T70
* יאמה T80

== קישורים חיצוניים ==

* 
* [http://www.yemaglobal.com/vehicles/Spica/ אתר היצרן] (yemaglobal.com/vehicles/Spica)

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
ונק

ונק (בהונגרית: Vének) הוא כפר זעיר במחוז גיור-מושון-שופרון, שבצפון-מערב הונגריה.

ישנו תיעוד להמצאות של 6 יהודים בונק בשנת 1880.

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=05014 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
צ'ארלס ר. נייט

צ'ארלס רוברט נייט (באנגלית: Charles Robert Knight; 2 באוקטובר 1874 – 12 באפריל 1953) היה אמן פלאונטולוגי הידוע באיורי דינוזאורים ובעלי חיים פרהיסטוריים.

==ביוגרפיה==
הוא נולד בברוקלין, ניו יורק ב-1874. בצעירותו החל להתעניין בטבע ובבעלי חיים ולעיתים קרובות אייר מתוך ספרי הטבע של אביו, זאת אף על פי שהיה בעל אסטיגמציה מפגיעה בעינו הימנית. לשם כך הותאמו לו משקפיים מיוחדים.

הוא למד רישום במוזיאון המטרופוליטן לאמנות וב-1890 הצטרף לחברת אמני כנסיות בסגנון ויטראז'. כעבור שנתיים פרש והחל לאייר ספרים וחוברות כעצמאי.

עיסוקו העיקרי כאומן פלאונטולגי, החלה עם ביקורו במוזיאון האמריקאי לתולדות הטבע, בו התבקש בידי ד"ר ג'ייקוב וורטמן לאייר את החזיר הפרהיסטורי אנטלודון מתוך מאובנים ונייט עשה זאת באמצעות לימוד האנטומיה של החזיר ואיור של האנטלודון ע"פ הממצאים (למעשה האנטלודונט לא היה חזיר אמיתי אלא בן למשפחה עצמאית - האנטלודונטיים). את העבודה הוא הגיש מאוירת בצבעי מים. האיור הפך לפופולרי מאוד ולאורך הזמן נייט התמקד בעבודה של יצורים פרהיסטוריים בצבעי מים, אותם נתן למוזיאון הטבע.

עבודה ידועה במיוחד שלו היא איור של שני פרטי דריפטוזאורוסים (שבעבר כונו בשם Laelaps) בעודם מזנקים זה מעל זה, אותו אייר עבור המוזיאון האמריקאי לתולדות הטבע. איור זה הציג את הדינוזאורים לראשונה כיצורים פעלתניים ולא כזוחלים איטיים וכבדים כמו שתוארו במאה שלפני כן. עבודה ידועה מאוד שלו היא הדיורמה של טירנוזאורוס רקס נלחם בטריצרטופס אותה צייר ב-1942 עבור מוזיאון פילד להיסטוריה של הטבע בשיקגו. עבודות אלה השאירו רושם על הדימוי הציבורי של מינים נכחדים רבים.

לאורך השנים הוא עבד בעוד איורים מרשימים רבים, אשר הציגו לראשונה מינים פרהיסטוריים משוחזרים כמו שהם חיו וגם מינים קיימים כמו עופות. בין השאר אייר את האגתאומס, האלוזאורוס, הברונטוזאורוס, ממותה צמרית וסמילודון. חלק מהיצירות קיבלו ביקורת שהם נעשו להצגה אמנותית וכללו פגמים בעייתיים רבים. בנוסף טענו שלנייט חסרה הכשרה בפלאונטולוגיה, מה שתרם לכך.

את עבודתו האחרונה הוא ערך ב-1951 למוזיאון בסקרנטון, פנסילבניה ולאחר מכן פרש והפנה זמן למשפחתו, אשר התעסקה גם היא ביצורים נכחדים. לאחר שנתיים נפטר בביתו שבמנהטן.

==איורים שונים של צ'ארלס נייט==
<gallery mode="packed">
קובץ:Knight entelodont.jpg|אנטלודון - האיור הראשון של נייט
קובץ:Laelaps-Charles Knight-1897.jpg|דריפטוזאורוסים נלחמים
קובץ:Knight Triceratops.jpg|טריצרטופס
קובץ:Eobasileus.jpg|אאובסילאוס
קובץ:Megacerops Knight.jpg|מגצרופס
קובץ:Columbian mammoth TFA.jpg|ממותה קולומביאנית
קובץ:Stego.jpg|סטגוזאורוס
קובץ:Knight Phenacodus.jpg|פינקודוס
</gallery>

==ראו גם==
* אמנות פלאונטולוגית

== קישורים חיצוניים ==

* [http://www.charlesrknight.com אתר על עבודותיו של צ'ארלס נייט] 

קטגוריה:פלאונטולוגים אמריקאים
קטגוריה:אמנים פלאונטולוגיים
קטגוריה:ציירים אמריקאים
קטגוריה:אמריקאים שנולדו ב-1874
קטגוריה:אמריקאים שנפטרו ב-1953
ואמושסבדי

ואמושסבדי (בהונגרית: Vámosszabadi) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1950 על בסיס שני הכפרים אלשוואמוש (Alsóvámos) וגיורסבדי (Győrszabadi).

==הקהילה היהודית==
בשני הכפרים חיו יהודים בתקופות זמן שונות:
===יהודי אלשוואמוש===
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|15
|569
|-
|1910
|4
|
|-
|1920
|5
|
|-
|}

===יהודי גיורסבדי===
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|9
|426
|-
|1910
|9
|
|-
|1920
|5
|
|-
|1930
|3
|
|-
|1941
|2
|467
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
איתן מדמון

איתן מדמון (נולד ב-23 בינואר 1966) הוא רואה חשבון המכהן כמנכ"ל איגוד הבנקים בישראל. בעבר שימש מנכ"ל גלובס מוניטין, קבוצת חברות המוציאה לאור את העיתון הכלכלי "גלובס".

==ביוגרפיה==

מדמון נולד בחדרה למשפחה שעלתה מתימן, והוא הצעיר מבין ארבעה אחים. אביו, סעדיה, עלה לארץ ישראל בשנת 1937 בשיירה רגלית, התיישב בחדרה, הצטרף לאצ"ל וישב במחנה המעצר בלטרון, היה פעיל חברתי וזכה בתואר "יקיר העיר". אימו, שרה, בת למשפחה חקלאית, הגיעה לישראל בשנת 1948 במבצע על כנפי נשרים ("מרבד הקסמים").

מדמון למד בישיבה התיכונית מדרשית נעם, ובשנת 1984 התגייס לחיל הים. סיים בהצטיינות קורס חובלים ולאחר מכן קורס פיקוד ימי מתקדם בבית הספר לפיקוד ימי. השתחרר מצה"ל בשנת 1990 בדרגת סרן. הוא ממשיך לשרת במילואים כמפקד גיבושים בקורס חובלים, בדרגת סגן אלוף. למד כלכלה וחשבונאות באוניברסיטת תל אביב, בעל רישיון רואה חשבון מוסמך. משנת 2010 מלמד בחוג לכלכלה במכללה למינהל קורס בניתוח דוחות כספיים והערכות שווי של חברות.

מדמון מתגורר עם משפחתו בקריית אונו. נשוי לחני, מורה לאנגלית, ולבני הזוג שתי בנות ובן.

==קריירה==

מדמון החל את הקריירה במשרד רואי החשבון ליובושיץ קסירר, שהיה חלק מרשת פירמת ראיית החשבון והייעוץ העולמית ארתור אנדרסן. הוא ניהל צוותים שעסקו בתחומי הביקורת והמיסים, וכן בהכנת עבודות כלכליות.

בשנת 1999 הצטרף לקבוצת "גלובס מוניטין" בתפקיד סמנכ"ל כספים. הקבוצה החזיקה באותם ימים במגוון של כ-20 חברות בתחומי תקשורת, אינטרנט וטכנולוגיה, ובכללן העיתון הכלכלי "גלובס", שבו היא מחזיקה עד היום, וכן קווי זהב, ערוצי זהב וחברות נוספות. בתחילת 2006 מונה למנכ"ל הקבוצה, ובמשך 11 שנים כיהן בתפקיד. תוך כדי כהונתו התמודדה הקבוצה עם התחרות שהתפתחה מול שני גופי תוכן כלכלי שהצטרפו לשוק התקשורת – "TheMarker" מקבוצת "הארץ", שעבר גם למהדורה מודפסת, ו"כלכליסט" מקבוצת "ידיעות אחרונות".

מדמון הוביל מהלכים להרחבת הפעילות של "גלובס" למתן שירותים נוספים, כמו גלובס מכרזים, שירותי דירוג בשיתוף עם "דן אנד ברדסטריט", שירותי הפצה של נתונים פיננסיים בשיתוף מערכת המסחר טרייד וואן – TradeOne – וכלים נוספים לגיוון מקורות ההכנסה של העיתון.

לאחר סיום עבודתו ב"גלובס", באפריל 2017, ניהל מדמון קבוצת נדל"ן פרטית שעסקה בייזום פרויקטים של מגורים, מלונאות ומסחר בתל אביב ובניו יורק.

במאי 2019 מונה למנכ"ל איגוד הבנקים בישראל.

== פעילות ציבורית ==
מדמון חבר במועצה הציבורית של אלו"ט החל משנת 2017 וחבר במועצה הציבורית של קמפוס ביאליק-רוגוזין בתל אביב.

==קישורים חיצוניים==
* [https://www.colman.ac.il/node/3488 עמוד של איתן מדמון במכללה למינהל]

קטגוריה:רואי חשבון ישראלים
קטגוריה:בוגרי אוניברסיטת תל אביב
קטגוריה:מנכ"לים ישראלים
קטגוריה:בוגרי קורס חובלים
קטגוריה:בוגרי מדרשית נעם
קטגוריה:קריית אונו: אישים
קטגוריה:ישראלים שנולדו ב-1966
קלאסיקת לונדון-סארי

מרוץ האופניים בלונדון
קלאסיקת לונדון-סארי (באנגלית: London–Surrey Classic) היה מרוץ אופניים חד-יומי שהתחיל בלונדון עבר באזור גבעי במחוז סארי, שב למרכז לונדון והסתיים ב. המרוץ היה חלק מפסטיבל אופניים בן יומיים שנערך בלונדון. המרוץ נוסד בשנת 2011, אז ניצח בו מרק קוונדיש המקומי. בשונה משאר המרוצים החד יומיים, המרוץ כלל גם קטגוריית מאיצים ואת קטגוריית מלך ההר. המנצח האחרון במרוץ במהדורה של 2019 הוא אליה ויוויאני. בשנת 2012 לא התקיים מרוץ עקב אולימפיאדת לונדון.

החל משנת 2017, היה המרוץ חלק מסבב מרוצי הוורלד טור. לאחר שהמרוץ לא התקיים במשך שנתיים רצופות, ב-2020 וב-2021, כתוצאה ממגפת הקורונה בממלכה המאוחדת, ולאחר שהתמיכה הכספית של מחוז סארי ושל נותנת החסות למרוץ פרודנשיאל הופסקו, הודיעו המארגנים על ביטול סופי של המרוץ ועל התמקדות באירועי "RideLondon" האחרים.

== היסטוריה ==
המרוץ החל ב-2011, כשנערך כמרוץ מבחן וניסוי לקראת מרוץ הכביש באולימפיאדת לונדון שעמדה להיערך כעבור שנה. המרוץ דורג על ידי ה-UCI בדרגה 1.2, השתתפו בו נבחרות לאומיות וניצח בו הבריטי מרק קוונדיש. במשחקים האולימפיים התקיים מרוץ הכביש האולימפי על בסיס אותו מסלול (עם מספר רב יותר של הקפות במסלול הסיבובי המצוי בסארי) וניצחו בו אלכסנדר וינוקורוב בין הגברים ומריאנה ווס בין הנשים. בסיום המשחקים האולימפיים הכריז ראש עיריית לונדון, בוריס ג'ונסון, על יצירת האירוע "RideLondon", המשלב מספר אירועי רכיבת אופניים עממיים ותחרותיים וכולל גם את מרוץ הנשים (נכון ל-2019, נקרא RideLondon Classique) ומרוץ הגברים, קלאסיקת לונדון-סארי, החותם את אירועי "RideLondon". המרוץ קיבל בשנותיו הראשונות דירוג 1.1 של ה-UCI ומ-2017 ועד 2019 היה בדירוג של מרוץ UCI World Tour.

חברת הביטוח והפיננסים הבריטית, פרודנשיאל , הייתה נותנת החסות לכל אירועי "RideLondon" החל מתחילת המפעל ב-2013 ועל כן שמו הרשמי של המרוץ הוא "Prudential RideLondon-Surrey Classic".

== מנצחים ==
===כללי===
{|class="wikitable"
!שנה!!רוכב||קבוצה
|-
|2011|| מרק קוונדיש||נבחרת בריטניה
|-
! colspan=4 align=center |
לא התקיים המרוץ עקב אולימפיאדת לונדון

|-
|2013|| ארנו דמאר||FDJ
|-
|2014|| אדם בלייט||NFTO
|-
|2015|| ז'מפי דרוקר||BMC
|-
|2016|| תום בונן||קוויק סטפ
|-
|2017|| אלכסנדר קריסטוף||קטיושה
|-
|2018|| פסקל אקרמן||בורה–הנסגרוהה
|-
|2019|| אליה ויוויאני||קוויק סטפ
|}

===מאיצים===

{|class="wikitable"
!שנה!!רוכב||קבוצה
|-
|2013|| ראמון סינקלדם||ארגוס–שימאנו
|-
|2014|| סטיבן למרטנק||ג'איינט–שימאנו
|-
|2015|| פיטר ויליאמס||ONE Pro Cycling
|-
|2016|| ג'ונתן לאסטרה||קאחה רוראל
|-
|2017|| מטאו טרנטין||קוויק סטפ
|-
|2018|| מנואלה בוארו||בחריין מרידה
|}

===מלך ההר===
{|class="wikitable"
!שנה!!רוכב||קבוצה
|-
|2013|| ראמון סינקלדם||ארגוס–שימאנו
|-
|2014|| סטיב לאמפייר||Velosure–Giordana
|-
|2015|| אריק רסל||מדיסון ג'נסיס
|-
|2016|| ז'מפי דרוקר||BMC
|-
|2017|| מאדס וורץ שמידט||קטיושה
|-
|2018|| אלכסיס גוז'אר||AG2R La Mondiale
|-
|2019|| אלכס דאוסט||קטיושה
|}

== קישורים חיצוניים ==

* 

== הערות שוליים ==

קטגוריה:מרוצי וורלד טור
קטגוריה:מרוצי אופניים
קטגוריה:הממלכה המאוחדת: אופניים
קטגוריה:הממלכה המאוחדת: תחרויות ספורט
היפוהיפוס

היפוהיפוס (שם מדעי: Hypohippus; משמעות השם: "סוס נמוך") הוא סוג יונק נכחד ממשפחת הסוסיים, אשר חי במשך המיוקן באמריקה הצפונית לפני 11–17 מיליון שנה מהיום. המאובנים שלו התגלו בקולורדו, נברסקה ובמונטנה.

סוס קדום זה היה דומה מאוד לסוס מודרני, אם כי היה נמוך יותר וקרוב לגודל של פוני. הוא חי באותה תקופה עם המריקהיפוס, אך היה דומה יותר למינים קדומים יותר של סוסיים כמו המזוהיפוס מהאוליגוקן. בניגוד לסוסים של ימינו עוד הכיל 3 אצבעות ברגליו וכן היה בעל שיניים תחתונות צרות - התאמה לאכילת עלים ולא לרעיית עשב במישורים.

==מינים==
בסוג נכללים המינים הבאים:
* Hypohippus affinis
* Hypohippus chico
* Hypohippus equinus
* Hypohippus nevadensis
* Hypohippus osborni
* Hypohippus pertinax
==קישורים חיצוניים==

קטגוריה:בעלי חיים שתוארו ב-1858
קטגוריה:טקסונים שתוארו בידי ג'וזף ליידי
קטגוריה:מינים שנכחדו: סוסיים
קטגוריה:יונקים שחיו במיוקן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:מפריטי פרסה שחיו במיוקן
מרוץ קאדל אוונס דרך האוקיינוס הגדולה

מרוץ קאדל אוונס דרך האוקיינוס הגדולה (באנגלית: Cadel Evans Great Ocean Road Race) הוא מרוץ אופניים חד-יומי לנשים ולגברים על שמו של רוכב האופניים האוסטרלי קאדל אוונס שמתקיים באוסטרליה בג'ילונג (ויקטוריה). המרוץ הוא מסבב מרוצי הוורלד טור, הדרג הבכיר ביותר של מרוצי אופני כביש, ואחד מהמרוצים הבכירים שפותחים את עונת האופניים שהוא מתקיים לקראת סוף ינואר.

== מסלול ==
מרוץ הגברים הוא באורך של 164 קילומטרים, מרוץ הנשים הוא באורך של 113 קילומטרים. בנוסף למרוצים המקצועיים, למרוץ גם גרסה עממית באורכים שונים.

המרוץ מתחיל ומסתיים בג'ילונג', עובר בעיר ילדותו של קאדל אוונס, בארוון הידס, דרך הים ומשם חזרה לג'ילונג.

==מנצחים==
===גברים===
{|class="wikitable"
!שנה!!רוכב||קבוצה
|-
|2015||ג'יאני מירסמן||קוויק סטפ
|-
|2016||פיטר קניו||קבוצת סקיי
|-
|2017||ניקיאס ארנדט||סאנווב
|-
|2018||ג'יי מקארת'י||בורה–הנסגרוהה
|-
|2019||אליה ויוויאני||דקונינק קוויק-סטפ
|-
|2020||דריס דוונינס||דקונינק קוויק-סטפ
|-
|2021||בוטל עקב מגפת הקורונה באוסטרליה||
|-
|2022||בוטל עקב מגפת הקורונה באוסטרליה||
|-
|2023||מריוס מיירהופר ||Team DSM
|-
|2024||לורנס פית'י ||Groupama–FDJ
|}

===נשים===

{|class="wikitable"
!שנה!!רוכב||קבוצה
|-
|2015||רייצ'ל ניילן||Building Champions Squad
|-
|2016||אמנדה ספרט||Orica–AIS
|-
|2017||אנמיק ואן פלוטן||Orica–Scott
|-
|2018||קלואי הוסקינג||Alé–Cipollini
|-
|2019||ארלניס סיירה||אסטנה
|-
|2020||ליאן ליפרט||Team DSM
|-
|2021||בוטל עקב מגפת הקורונה באוסטרליה||
|-
|2022||בוטל עקב מגפת הקורונה באוסטרליה||
|-
|2023||לוש אדחיסט ||FDJ-Suez
|-
|2024||רוסיטה ריינהוט ||ויסמה—ליס א בייק
|}

== קישורים חיצוניים ==

* 

== הערות שוליים ==

קטגוריה:מרוצי וורלד טור
קטגוריה:מרוצי אופניים
קטגוריה:אוסטרליה: אופניים
סימון זכטר

סימון זכטר (בגרמנית: Simon Sechter; 11 באוקטובר 1788 – 10 בספטמבר 1867) היה תאורטיקאי מוזיקה, מורה, נגן עוגב, מנצח ומלחין. הוא היה אחד המלחינים הפורים ביותר מאז ומעולם, אף כי המוזיקה נשכחה ברובה וכיום זוכרים אותו בעיקר כמורה קפדן למוזיקה, שהנודע בתלמידיו היה אנטון ברוקנר.

קרל כריסטיאן מילר ליקט וערך את Die richtige Folge der Grundharmonien של סימון זכטר, "הסדר הנכון של הרמוניות יסודיות: מסה על בסים יסודיים, והיפוכיהם וחלופותיהם" (א. פונד, 1871; ג. שירמר, 1898).

== חייו ==
זכטר נולד בפרימבורק, ממלכת בוהמיה, אז חלק מן הקיסרות האוסטרית, ועבר לווינה בשנת 1804, שם תפס את מקומו של יאן וצלב וורישק כנגן העוגב של החצר הקיסרית בשנת 1824. ב-1810 התחיל ללמד פסנתר ופיתוח קול באקדמיה לסטודנטים עיוורים. ב-1828 נתן לפרנץ שוברט החולה שיעור אחד בקונטרפונקט. בשנת 1851 התמנה זכטר לפרופסור להלחנה בקונסרבטוריון של וינה. מממשיכו בקונסרבטוריון היה אנטון ברוקנר, תלמידו לשעבר, ששיטות ההוראה שלו התבססו על אלה של זכטר.

== שיטות הוראה ==
בין תלמידיו של זכטר היו אנרי וייטאן, פרנץ לכנר ואדוארד מרקסן (שלימד את יוהנס ברהמס פסנתר וקונטרפונקט.

שיטות ההוראה של זכטר היו מחמירות וקפדניות. לדוגמה, הוא אסר על ברוקנר לכתוב יצירות מקוריות בזמן שלמד אצלו קונטרפונקט. החוקר רוברט סימפסון סבור, ש"זכטר הוציא שלא מדעת מן הכוח אל הפועל את המקוריות של ברוקנר בכך, שעמד על דיכויה עד שמן הנמנע היה עוד להכיל אותה." זכטר לימד את ברוקנר באמצעות הדואר מ-1855 עד 1861 וראה בברוקנר את תלמידו המסור ביותר. לסיום לימודיו של ברוקנר, חיבר זכטר פוגה, שהקדיש לתלמידו.

בחיבורו בן שלושת הכרכים על עקרונות ההלחנה, "Die Grundsätze der musikalischen Komposition", כתב זכטר עבודה ראשונית, שהשפיעה על תאורטיקאים רבים שבאו אחריו. זכטר שאב את רעיונותיו מן התאוריות של ז'אן-פיליפ ראמו על הבס היסודי, הדיאטוני תמיד גם כאשר הרובד העליון מצטיין בכרומטיות; היסטוריונים של תאוריית המוזיקה רואים קשר מובהק בין זכטר לבין התפיסה הווינאית של תאוריית הבס היסודי.

== כמלחין ==
זכטר היה גם מלחין, ובתור שכזה הוא זכור בעיקר כמי שחיבר כ-5,000 פוגות (הוא השתדל לכתוב לפחות פוגה אחת ביום), אבל הוא כתב גם מיסות ואורטוריות. נוסף לכך, הלחין גם חמש אופרות - Das Testament des Magiers (1842), Ezzeline, die unglückliche Gegangene aus Deli-Katesse (1843), Ali Hitsch-Hatsch (1844), (Melusine {1851 ו-Des Müllers Ring (?) בשנים 1823–1824, היה זכטר אחד מ-51 מלחינים שחיברו וריאציה על ואלס מאת אנטון דיאבלי בשביל Vaterländischer Künstlerverein.

==קישורים חיצוניים==

* [https://www.allmusic.com/artist/simon-sechter-mn0001210328/biography ביוגרפיה של סימון זכטר] באתר אולמיוזיק
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נגני עוגב אוסטרים
קטגוריה:תאורטיקאי מוזיקה
קטגוריה:מנצחים אוסטרים
קטגוריה:מלחינים אוסטרים
קטגוריה:פסנתרנים אוסטרים
קטגוריה:מוזיקולוגים אוסטרים
קטגוריה:מורים למוזיקה באוסטריה
קטגוריה:ילידי 1788
קטגוריה:נפטרים ב-1867
בית אמינוף

בית אמינוף הוא בניין מגורים, משרדים וחנויות הנמצא ברחוב יפו, פינת רחוב הסולל (היום רחוב חבצלת) בירושלים.
== היסטוריה ==
הבניין הוקם בשנת 1935 על ידי יוסף אמינוף שעלה עם אביו ממשהד בפרס באמצע שנות העשרים. השנים עסקו במסחר בשטיחים ותכשיטים. הבניין הוא תלת קומתי שתוכנן ובוצע ברמת בינוי גבוהה. האדריכל היה יווני-אורתודוקסי בשם נ' פתסיס.

בפתח הבניין מצוי גמלון ובשאר הפתחים מצויה אבן ראשה מעל הפתח. המרפסות יש מעקות בסגנון זריחת השמש, סגנון הנפוץ באמנות האר דקו של התקופה.

הבניין הוא חלק ממקבץ של ארבעה בניינים הנמצאים בצידו הצפוני של רחוב יפו (כיום במספרים 36–42), הבולטים בנוכחותם האורבנית. בניינים אלו נבנו על ידי יזמים פרטיים ונבנו ברמת בינוי גבוהה ומוקפדת. הם נבנו לצורך השכרת דירות וחנויות. בניין אמינוף שנבנה באמצע שנות השלושים היה האחרון מביניהם שנבנה. לקטע זה של רחוב יפו "חזות אירופית איכותית".

בפינת הבניין שכן מאז תקופת המנדט – "קפה אלסקה" שהיה ידוע בגלידה המשובחת שמכר. כיום ישנם בבניין בעיקר משרדים, ומלון קטן. בקומת הרחוב מצויות חנויות. במקום בו שכן בעבר "קפה אלסקה" נמצא היום סניף של קפה ארומה.

<gallery mode="packed">
Aminof_House2.jpg|הגמלון מעל הכניסה
Aminof_House5.jpg|הקומה העליונה בבניין
Aminof_House3.jpg|הבניין (השמאלי) מכיוון מערב (2019)
</gallery>

==לקריאה נוספת==
*דוד קרוינקר, רחוב יפו, הוצאת כתר, ירושלים, 2005, עמ' 220–221.

==קישורים חיצוניים==

==הערות שוליים==

קטגוריה:רחוב יפו: מבנים
קטגוריה:בנייה ופיתוח בתקופת המנדט
קטגוריה:רחוב החבצלת
Far Longer than Forever

Far Longer than Forever (בעברית: אוהב אותך לנצח, בתרגום מילולי לעברית: "הרבה יותר מתמיד") הוא שיר פופ, רית'ם אנד בלוז עכשווי ונשמה, המשמש כשיר הנושא של הסרט "סוד הממלכה הקסומה" משנת 1994. השיר הולחן ונכתב על ידי לקס די אזודו, יחד עם כתיבתו של דייוויד זיפל, ובוצע על ידי רגינה בל וג'פרי אוסבורן. במהלך הסרט השיר מבוצע על ידי הנסיכה אודט והנסיך דרק, כאשר בגרסתו המקורית הם דובבו על ידי ליז קלאוואי והווארד מגילין בהתאמה, ובגרסתו העברית הם דובבו על ידי שלומית אהרון ויובל דור בהתאמה.

בשנת 1995, השיר היה מועמד לפרס גלובוס הזהב בקטגוריית השיר המקורי הטוב ביותר, אך הפסיד לשיר "Can You Feel the Love Tonight" מתוך הסרט "מלך האריות".

== תוכן ==
מילות השיר מספרות על מערכת יחסים בין שני אוהבים, שאף על פי שהם רחוקים זה מזה הם מאמינים שאהבתם תחבר ביניהם בסופו של דבר. בעלילת הסרט, השיר מושמע על ידי הנסיכה אודט והנסיך דרק אשר נשבעים לאהוב אחד את השני לנצח, למרות העובדה שיש ביניהם מרחק ונסיבות המפרידים ביניהם.

השיר מבוצע גם בחלק מסרטי סדרת הסרטים "סוד הממלכה הקסומה", אשר משמשים כהמשך לסרט המקורי.

== ביקורות ==
קרין ג'יימס, מבקרת הקולנוע, רשמה בעיתון "הניו יורק טיימס" שהשיר הוא חיקוי של השיר "Beauty and the Beast" מתוך הסרט "היפה והחיה", כמו כן היא הוסיפה שחמשת התווים הראשונים של השיר דומים.

מבקר הקולנוע של עיתון "The Seattle Times" רשם שהשיר הוא שיר הפופ האטרקטיבי ביותר בסרט מונפש.

ג'רי בק, היסטוריון האנימציה, אמר שהשירים בסרט מרתקים ביותר, במיוחד השיר "Far Longer than Forever".

== ראו גם ==
* סוד הממלכה הקסומה
* Can You Feel the Love Tonight

== קישורים חיצוניים ==
* [https://www.youtube.com/watch?v=4yXMaJXRil8 ביצוע השיר], באתר יוטיוב
* [https://www.youtube.com/watch?v=wg28h5eQ2yk ביצוע השיר באנגלית מתוך הסרט], באתר יוטיוב
* [https://www.youtube.com/watch?v=BRF10qsMVws&rel=0 ביצוע השיר בעברית מתוך הסרט], באתר יוטיוב

קטגוריה:שירים באנגלית
קטגוריה:שירי נושא: אהבה
קטגוריה:שירים מסרטי קולנוע
קטגוריה:בלדות משנות ה-1990
קטגוריה:בלדות נשמה
קטגוריה:בלדות R&B עכשוויות
קטגוריה:סוד הממלכה הקסומה